Viborger Samler, 1845-12-04
Nyeste Postefterretninger. Storbritannien og Jrland. J sin Skrivelse til sine Londonervælgere har Lord John Russell udtalt sig for Kornlovenes fuldstændige Afskaffelse, og for saavidt har den ædle Lord sluttet sig til Anti-Corn-LawLeagues Bestræbelser. Hovedindholdet af denne Skrivelse er: at det britiske Folk maa strax bringe i Anvendelse alle lovlige Medler for saasnart som muligt at tilkæmpe sig Kornhandelens Frigivelse. Ministrene havde viist sig utilbøielige til at gribe til det fra mange Sider foreslaaede, men i og for sig selv neppe ønskelige Middel ved en Geheimeraadsbefaling at aabne Havnene for Kornhandelen; det havde imidlertid staaet til dem at række en hielpsom Haand til Formindskelsen af den truende Nød ved strax at sammenkalde Parlementet og fremtræde med den Erklæring at de vilde andrage paa Korntoldens Suspendering; en saadan Erklæring vilde have havt til Følge af Ordres om Opkjøb af Korn vare blevne afsendte til europæiske og americanske Havne, og Landet vilde da have været forsynet med det fornødne Kornforraad. Men Ministrane havde sluttet deres Cabinetsforhandlinger uden af fremkomme med et saadant Andragende, og det var nu Folkets Sag at raadslaae om hvorledes de truende Calamiteter bedst kunde afhielpes. To Onder fordre nærmest at tages under Overveielse. Det første er Kartoffelsygdommen, der alvorlig afficerer enkelte Dele af England og Skotland, og der har grebet frygtelig om sig i Jrland. Dette Onde kan naturligviis ligesaalidt tilregnes Ministrene som de foregaaende Aars rige Kornhøst. Men den Kornmangel, hvormed Landet trues, maa derimod betragtes som en direct Virkning af den ministerielle Politik, der for tre Aar siden fremkaldte en Kornlov, der deels ved sin vexlende Scala, og deels derved at de ringeste Kornsorter stilledes ved Siden af de bedste, har bevirket det Resultat, at jo slettere Høstens Udfald er med Hensyn til Qvaliteten desto høiere stiger Tolden, saaledes til Exempel, naar god Hvede gielder 70 sk. pr. Qvtr., da er Gjennemsnitsprisen 57 a 58 sk. og Tolden 14 a 15 sk. J Parlementet har man forgjeves gjort Ministeriet opmærksomt paa denne Urigtighed. Hvad nu han selv (Lord John Russell) angaaer, da havde han i Løbet af de sidste 20 Aar i betydelig Grad forandret sine Anskuelser om Kornspørgsmaalet i Almindelighed. Han havde tidligere troet at Kornhandelen ikke turde behandles efter ve ellers i Almindelighed gyldige Grundsætninger for en fornuftmæssig Nationaloeconomie, fordi de særegne Forhold i England syntes at udkræve en Undtagelse i dette Punct; men Iagttagelse og Erfaring havde senere lært ham at man maatte afholde sig fra enhver Jndblanding i Handel med Fødemidler, og at hverken Forordninger eller Love vare istand til at ordne Kornmarkedet paa en saa fordeelagtig Maade som fuldkommen Frihed baade med Hensyn til at kjøbe og sælge. Tidligere havde han anbefalet Forslag, som tilsigtede at tilveiebringe et Slags Mellemforhold imellem de høist forskjellige Anskuelser; i Aaret 1841 havde han som Medlem af Ministeriet Melbourne foreslaaet i Underhuset en fast Told af 8 sk. pr. Qvtr.; i den sidste Parlementssession havde han andraget paa en endnu ringere Toldafgift; – men stedse havde den nuværende første Skatkammerlord (Sir Rob. Peel) modsat sig med Bestemthed disse Forslag, og Følgerne af hans Modstand vare nu hverken mere eller mindre end et saa almindeligt Forlangende og Raab om fri Kornhandel, at man ikke længere kunde modstræbe samme, med mindre at man halsstarrig vilde drive en paa Anmositeter og Bitterheder allerede kun altfor riig Kamp til en saadan Høide, at Kampen kunde bringe det grundbesiddende Aristocratie i Fare for at miste den Stilling, som det indtager paa Grund af sin Formue, sine ved Forfatningen hjemlede Rettigheder og dets tidligere Fortjenester. Jøvrigt synes Ministeriet selv ligesom at vente paa et Paaskud for at kunne opgive de nu bestaaende Kornlove. Lad da Folket nu træde frem; lad da Folket levere Ministeriet dette Paaskud derved at det ved Petitioner, Adresser og Forestillinger lydeligt udtaler sine Klager over Kornlovene.